বাংলা ভাষা
বাংলা ভাষা (; ) দক্ষিণ এশিয়ার বঙ্গ অঞ্চলের মানুষের স্থানীয় ভাষা, এই অঞ্চলটি বর্তমানে রাজনৈতিকভাবে স্বাধীন রাষ্ট্র বাংলাদেশ ও ভারতের অঙ্গরাজ্য পশ্চিমবঙ্গ নিয়ে গঠিত। এছাড়াও ভারতের ত্রিপুরা রাজ্য, অসম রাজ্যের বরাক উপত্যকা এবং আন্দামান দ্বীপপুঞ্জেও বাংলা ভাষাতে কথা বলা হয়। এই ভাষার লিপি হল বাংলা লিপি। এই অঞ্চলের প্রায় বাইশ কোটি স্থানীয় মানুষের ও পৃথিবীর মোট ৩০ কোটি মানুষের ভাষা হওয়ায়, এই ভাষা বিশ্বের সর্বাধিক প্রচলিত ভাষাগুলির মধ্যে চতুর্থ স্থান অধিকার করেছে। বাংলাদেশ, ভারত ও শ্রীলঙ্কার জাতীয় সঙ্গীত, এবং ভারতের জাতীয় স্তোত্র এই ভাষাতেই রচিত এবং তা থেকেই দক্ষিণ এশিয়ায় এই ভাষার গুরুত্ব বোঝা যায়।
পাঞ্জাবি জাতি
পাকিস্তানের প্রধান ভাষা পাঞ্জাবি। এটি ভারতে একাদশ এবং সমগ্র দক্ষিণ এশিয়ায় তৃতীয় সর্বাধিক কথিত ভাষা। এথনোলগের ২০০৫ সালের প্রাককলন অনুযায়ী, সারা বিশ্বে মোট পাঞ্জাবি ভাষাভাষী জনসংখ্যা ৮৮ মিলিয়ন; এই কারণে এটি সারা বিশ্বের প্রায় একাদশতম সর্বাধিক কথিত ভাষা। ২০০৮ সালের পাকিস্তানের জনগণনা অনুযায়ী, পাকিস্তানে পাঞ্জাবি ভাষাভাষীদের জনসংখ্যা প্রায় ৭৬,৩৩৫,৩০০। ২০০১ সালের ভারতের জনগণনা অনুযায়ী, এদেশে মোট পাঞ্জাবি ভাষাভাষীদের জনসংখ্যা ২৯,১০২,৪৭৭। এছাড়াও বিশ্বের একাধিক দেশে পাঞ্জাবি ভাষা সংখ্যালঘু ভাষার মর্যাদাপ্রাপ্ত। যুক্তরাজ্যে পাঞ্জাবি ভাষা বর্তমানে ইংরেজির পরেই দ্বিতীয় সর্বাধিক ব্যবহৃত ভাষা। আবার সাম্প্রতিককালে দ্রুত পাঞ্জাবি জনসংখ্যা বৃদ্ধির জেরে এই ভাষা কানাডায় ইংরেজি, ফরাসি ও চীনার পরে চতুর্থ বৃহত্তম ভাষার মর্যাদা পেয়েছে। এছাড়াও মার্কিন যুক্তরাষ্ট্র, কেনিয়া, তানজানিয়া, উগান্ডা, হংকং, মালয়েশিয়া, সিঙ্গাপুর, অস্ট্রেলিয়া, নিউজিল্যান্ড ও পারস্য উপসাগরীয় দেশগুলিতে প্রচুর পাঞ্জাবিদের দেখা মেলে।